R-Kioski tegevdirektor Kalvar Kase ütles, et alkoholiseaduse jõustumise korral on kahju kioskiketile kahesugune. Otsene kahju kajastub saamata jäänud rahas ning kaudne kahju väljendub mõne kaubagrupi kõrvaldamises, mis võib mõjutada inimeste tarbimisharjumusi. Otsene rahaline kahju ulatub miljonitesse kroonidesse,  tõdes Kase. Samamoodi võidakse varsti öelda, et kioskid ei tohi tubakatooteid müüa, lisas ta. Kase sõnul piirab uus seadus selgelt kioskimajandust. Kioskikaubandust võetakse endiselt kui nõukogudeaegset nähtust, mis on väga halb, selgitas Kase. Tema sõnul võib uus seadus avaldada mõju ka nende keti suurusele ning töökohtade arvule. Ta ei osanud ta öelda, kas olukord võib kaasa tuua kioskite sulgemise ning töökohtade vähenemise. Loomulikult teeme kõik, et mitte ühtegi kioskit sulgeda, lausus Kase.